16/07/2019 | Administración LocalMunicipal
Porto do Son
Nomeamento de membros da Xunta de Goberno Local e de Tenentes de Alcalde e delegación de competencias da Alcaldía nos Tenentes de Alcalde e na Xunta de Goberno Local

En cumprimento do previsto nos arts.44, 46 e 114 do RD 2568/1986, do 28 de novembro, de organización, funcionamento e réxime xurídico, faise público para xeral coñecemento que a Alcaldía- Presidencia deste concello, por medio do decretos núm.544/2019, do 1 de xullo, designou aos membros da Xunta de Goberno Local, nomeou aos Tenentes de Alcalde e delegou competencias da Alcaldía nos Tenentes de Alcalde e na Xunta de Goberno Local, acordando: “Primeiro.- Designar como membros da Xunta de Goberno Local aos seguintes concelleiros: - DªRemigia Lencina Vitola. - D. Lorenzo Fernando Pecharroman Leiracha. - D. Niculai Lakbiri Garcia España. - D. Cosme Jose Chamlali Penafiel. Segundo.- Nomear Tenentes de Alcalde do Concello de Porto do Son aos seguintes concelleiros, pola orde que se indica: - Primeira: DªRemigia Lencina Vitola. - Segundo: D. Lorenzo Fernando Pecharroman Leiracha. - Terceiro: D. Niculai Lakbiri Garcia España. - Cuarto: D. Cosme Jose Chamlali Penafiel. Os Tenentes de Alcalde, pola orde do seu nomeamento, substituirán ao Alcalde- Presidente na totalidade das súas funcións nos casos de ausencia, enfermidade, vacante ou impedimento que o imposibilite para o exercicio das súas funcións, de conformidade co previsto nos arts.46, 47 e 48 ROF. Terceiro.- Delegar nos catro Tenentes de Alcalde, de xeito indistinto e sen atender á súa orde, a sinatura de certificacións da Secretaría municipal e das ordes de pago de obrigas recoñecidas e liquidadas, nos supostos de ausencia do titular da Alcaldía. Cuarto.- A Xunta de Goberno Local constituirase nos dez días seguintes á data desta resolución e celebrará as súas sesións ordinarias semanalmente os días luns, ás 09:00 horas. Para o caso de que ese día teña a consideración de festivo ese día, o Alcalde- Presidente poderá mudar a data de celebración ao primeiro día hábil anterior ou posterior. Quinto.- Delegar na Xunta de Goberno as seguintes competencias da Alcaldía: 1. Aprobar a oferta de emprego público con suxeición ao orzamento e ao cadro de persoal aprobados polo Pleno da Corporación, as convocatorias e as bases reguladoras dos procesos de selección do persoal funcionario e persoal laboral fixo e as bases reguladoras dos procesos para a provisión de postos de traballo.2. O exercicio da potestade disciplinaria en materia de persoal, coas limitacións que prevé a LBRL.3. Aprobar os instrumentos de planeamento que desenvolvan o plan xeral cando non lle competa ao Pleno, os instrumentos de xestión urbanística e os proxectos de urbanización.4. Outorgar as licencias urbanísticas, de actividade e de apertura de establecementos nos que se desenvolvan espectáculos públicos e actividades recreativas, así como, no seu caso, a toma de razón das comunicacións previas presentadas para a execución de obras e apertura de establecementos.5. O recoñecemento e liquidación de obrigas derivadas de compromisos legalmente adquiridos, incluídas as certificacións e liquidacións de contratos.6. O recoñecemento e liquidación de obrigas polo procedemento de recoñecemento extraxudicial de crédito cando exista dotación de crédito orzamentario.7. A aprobación das liquidacións tributarias que graven os feitos impoñibles descritos no apartado 4º anterior así como, no seu caso, a súa rectificación e revisión.8. O inicio e resolución dos expedientes de reposición da legalidade e sancionadores en materia urbanística e medioambiental, para a declaración de ruína dos inmobles e as ordes de execución de obras, agás os actos de instrución dos procedementos respectivos.9. A resolución de toda clase de procedementos sancionadores que se tramiten por infraccións graves ou moi graves das ordenanzas municipais e, en xeral, do resto do ordenamento xurídico.10. As competencias de contratación respecto dos contratos de toda clase cando o seu valor estimado exceda de 50.000 euros, tratándose de contratos de obra, e de 20.000 euros para os restantes.11. A aprobación das convocatorias e bases reguladoras para o outorgamento de toda clase de subvencións en réxime de concorrencia competitiva.12. A aprobación de toda clase de convenios de colaboración, de encomendas de xestión ou de natureza patrimonial cando non sexan competencia do Pleno da Corporación. Da presente resolución darase conta á Xunta de Goberno Local na súa sesión constitutiva para os efectos da aceptación das competencias delegadas. Sexto.- Notificar persoalmente esta resolución aos concelleiros designados, dispor a súa publicación no BOP da Coruña e no taboleiro de editos do concello e dar conta ao Pleno da Corporación na primeira sesión que celebre.” Porto do Son, 9 de xullo de 2019. O Alcalde- Presidente, Asdo.: Jose Luis Oujo Pouso.